న్యూఢిల్లీ : పెద్ద నోట్ల రద్దు నిర్ణయం భారతీయ రిజర్వు బ్యాంకుదని కేంద్ర ప్రభుత్వం అంటూ ఉంటే, కాదు కాదు కేంద్రమే మాకు సలహా ఇచ్చిందని ఆర్బీఐ అంటోంది. ఇదిలావుండగా అత్యధిక విలువగల కరెన్సీ నోట్లను జారీ చేయాలన్న ఆలోచన తమకే వచ్చిందని ఆర్బీఐ చెప్తోంది. ద్రవ్యోల్బణాన్ని దృష్టిలో పెట్టుకుని  రూ.5,000, రూ.10,000 కరెన్సీ నోట్లను ప్రవేశపెట్టాలని తామే సలహా ఇచ్చామని పేర్కొంది. దీనివల్ల చెల్లింపులు సులువవుతాయని, కరెన్సీ లాజిస్టిక్స్ను సక్రమంగా నిర్వహించవచ్చునని తెలిపింది. దీనిపై ప్రభుత్వం చర్చోపచర్చలు జరిపిందని, చివరికి 2016 మే 18న రూ.2000 నోట్లను ప్రవేశపెట్టేందుకు సూత్రప్రాయ నిర్ణయాన్ని తెలిపిందని వివరించింది. పర్యవసానంగా ఆర్బీఐ 2016 మే 27న ప్రభుత్వానికి చేసిన సిఫారసులో కొత్త రూపం, పరిమాణం, రంగులు, థీమ్స్తో రూ.2000 నోటును ప్రవేశపెట్టాలని పేర్కొన్నట్లు తెలిపింది. ఈ సిఫారసుకు ప్రభుత్వం అదే ఏడాది జూన్ 7న ఆమోదం తెలిపిందని పేర్కొంది. అనంతరం రూ.2,000 నోట్లను ముద్రించాలని ముద్రణాలయాలకు ఆదేశాలు జారీ చేసినట్లు పేర్కొంది. కాంగ్రెస్ నేత ఎం. వీరప్ప మొయిలీ నేతృత్వంలోని ఆర్థిక శాఖ పార్లమెంటరీ సంఘానికి గత నెల 22న ఆర్బీఐ సమర్పించిన నివేదికలో ఈ ఆసక్తికర విషయాలు ఉన్నాయి.రూ.500, రూ.1,000 కరెన్సీ నోట్లను రద్దు చేస్తున్నట్లు ప్రధాన మంత్రి నరేంద్ర మోదీ 2016 నవంబరు 8న ప్రకటించే సమయానికి ఆర్బీఐ, ఇతర కరెన్సీ ఛెస్ట్ల వద్ద ఉన్న రూ.2,000 నోట్ల విలువ కేవలం రూ.94,660 కోట్లు మాత్రమేనని ఆర్బీఐ లెక్కలు చెప్తున్నాయి. రద్దయిన కరెన్సీ నోట్ల విలువ రూ.15 లక్షల కోట్లు కాగా, అందులో కేవలం 6 శాతం మాత్రమే రూ.2,000 నోట్ల రూపంలో అప్పటికి అందుబాటులో ఉన్నట్లు తెలుస్తోంది.
newdhilly : pedda notla raddu nirnayam bhaarateeya rijarvu byankudani kendra prabhutvam antuu unte, kaadu kaadu kendrame maaku salaha ichindani arbi antondi. idilaavundagaa atyadhika viluvagala corrensy notlanu jaarii cheyalanna aalochana tamake vachindani arbi cheptondi. dravyolbanaanni drushtilo pettukuni  roo.5,000, roo.10,000 corrensy notlanu pravesapettaalani taame salaha ichamani perkondi. deenivalla chellimpulu suluvavutaayani, corrensy lajisticsnu sakramamgaa nirvahinchavacchunani telipindi. deenipai prabhutvam charchopacharchalu jaripindani, chivariki 2016 mee 18na roo.2000 notlanu pravesapettenduku suutrapraaya nirnayaanni telipindani vivarinchindi. paryavasaanamgaa arbi 2016 mee 27na prabhutvaaniki chesina sifaarasulo kotta roopam, parimaanam, rangulu, theemstho roo.2000 notunu pravesapettaalani perkonnatlu telipindi. ee siphaarasuku prabhutvam adhe edaadi joon 7na aamodam telipindani perkondi. anantaram roo.2,000 notlanu mudrinchaalani mudranaalayaalaku aadesaalu jaarii chesinatlu perkondi. congress netha em. veerappa moili netrutvamloni aardhika saakha parlamentary sanghaaniki gatha nela 22na arbi samarpinchina nivedikalo ee aasaktikara vishayaalu unnaayi.roo.500, roo.1,000 corrensy notlanu raddu chestunnatlu pradhaana mantri narendra modii 2016 navambaru 8na prakatinche samayaniki arbi, itara corrensy chestla vadda unna roo.2,000 notla viluva kevalam roo.94,660 kotlu matramenani arbi lekkalu cheptunnaayi. raddayina corrensy notla viluva roo.15 lakshala kotlu kaga, andulo kevalam 6 saatam matrame roo.2,000 notla roopamlo appatiki andubaatulo unnatlu telustondi.